Alkisah bak si uroe, watee geutubiet dari lam uteun bak mita reubông ngoen oen paku, bandua aneuk daranyan diseut?t lee sidroe aneuk agam. Bak hi agamnyan ureueng kaya. Bak geukaloen dua aneuk dara tari tubiet lam uteun, agam nyan geuseut?t sampee trôh u rumoh si Dara.\nSing?h beung?h jih, si Agam nyan jak lom meulum dua aneuk dara gasien nyan. Geukaloen lom bandua dara nyan tamoeng lam uteun. Si Agam geuseut?t laju sampé trôh lam uteuen. Agam nyan geuperhati but si Dara. Bak geulum dari seumak-seumak, geukaloen keuh aneuk daranyan teungoh geupoet reubông ngoen oen paku. Watee woe geuseut?t lom dari likot sampee trôk u rumoh si dara lom.\nKareuna breueh di rum?h ka abéh, janda nyan geuyuo si Tulôt jak u rumoh akakjih jak lakee breueh si’at. Si Tulôt jak u rumoh si Tuha. Bak akakjih nyan, si Tulôt geuceurita teutang keudaan mak gobnyan nyang sakét. Geukheun lee si Tulôt, “Mak tanyoe lakè breueh dua neuk. Mak jinoe teung?h sakét.”\n“Tapi mak nyang lakee, Kak. Mak tanyoe teung?h sakét.” Geuseuôt lee Tulôt.\nBak geudeungoe na ureung moe bak dapu, si Janda nyang mantong bak teumpat éh geumariet. “Hai, Tulôt, peukeuh kah nyang di dapu? Pakoen g?hlom kajak bak akak keuh?”\nNa meupadum g? mak nyan geuulang haba-haba soet sabeub hana jaweuban dari dapu. Ka na meupadum g? geudeungoe, barôlah si Tulôt geuseu?t dari dapu. “Siatreuk loen jak bak akak, mak.”\nBak jipiké keu mak nyang sakét, si Tulôt Akhéjih geutém mita gutee si Tuha. Lageenyan keu sabee jeut-jeut uroe. Si Tulôt jak u rumoh akakjih keu mita gutee. ?h si Tuha meurasa ka abéh gutee bak ulee jih, barô geujôk breueh si khai keu si Tulôt. Breueh nyan geupuwoe laju lee si Tulôt u rumoh geuh. Trôh u rumoh, breuhnyan geutaguen dua ngoen poma.\nBak si uroe, teung?h geumaguen di dapu, si Tuha geurasa gatai that ulee jih. Bak geugarôk-garôk ulee, jiteumee saboh gutee teusangkôt bak gukee. Bak geukaloen mant?ng na gutee bak ulee jih, si Tuha meurasa keunoeng pengeut lee adekjih. Meunan lheuh bu, si Tuha laju jak u rumoh mak jih.\nMeunan geudeungoe su si Tuha teumeunak, makjih nyang mant?ng lam sakét teukeujôt bukoenlee wayang. “Peuna aneuk loen? Pakoen gata?” Kheun mak nyan keu si Tuha.\nBak geudeungoe nanjih sabee-sabee geuteu’?h, si Tulôt tubiet dari dapu. Meunan geukaloen si Tulôt tubiet, si Tuha meutamah beungèh. Laju geutarék bajee si Tulôt.\n“Aneuk glang teutak, cukop cangklak bak kapeugah haba. Uloen bri breuehnyan meunyoe keureuja kah ka seuleusoe. Peu keneuk kapeungeut kee, kah?! Bunoe kuteumee mant?ng sabohtreuk gutee bak ôk loen.”\nAlkisah, si Tulôt hana lé dijak mita gutee u rumoh akakjih. Jinoe si Tulôt gisa lom lam uteun jak mita reubông. Tapi malang naséb si Tulôt, ka rab abeh ban saboh uteun jiwét, g?hlom jiteumee lom bak trieng nyang mantoeng meureubông. Rata-rata kajeut keu trieng.\nSi Tulôt dijak wét laju ban saboh uteun. Kaleuh geuniet lam até han geuwoe sig?hlom meuteumee reubông. Jih hana ék lé jikaloen pomajih jimoe kareuna hana geupeuwoe reubông. Si Tulôt teutap meuusaha. Bak geuwét-wét, geukaloen keuh saboh rimbôn bak trieng. Bak geupeutoe, deuh sibak bak reubông nyang raya. Até si Tulôt bahagia bukoenlee. Tapi ?h jikaloen reubông nyan, até teuh meubah teumakôt. Bak bak reubông nyan meulilét saboh uleu Lhan itam nyang raya.\nLam até si Tulôt meuheut that meuc?k reubông nyan. Sabeub kaleuh jikeuliléng ban saboh uteun hana meureumpok meisibak reubông pih. Tapi bak jikaloen uleu nyang raya nyan, harapan jih sirna. Si Tulôt geud?ng bak teumpat jih sira meudo’a lam até uleunyan beujijak sigra.\nBak teung?h geud?ng-d?ng, si Tulôt teukeujôt ngoeng saboh suara. “Neucok keuh loentuan ikôt deungoen gata.” Kheun suara nyan.\nSi Tulôt meutamah takôt sabeub hana jiteumee meusidroe ureung di seulingka. Bak geukaloen keudéh keunoe, mata si Tulôt meureump?k keuh ngoen uleu nyang na bak bak reubông nyan. Tulôt geukaloen bak uleu nyan. Jideungoe lom suara nyang sama lagee bunoe. “Neucok keuh loentuan ikôt deungoen gata.”\nBan lheuh geudeungoe haba uleu nyan, si Tulôt laju geukuoh bak reubông nyan. ?h lheuh nyan, reubông ngoen uleu nyan geupuduk di ateuh oen eumpeuk. “Pakiban lom?” Tanyoeng si Tulôt bak uleu.\nMeunan lheuh geudeungoe haba uleu nyan, si Tulôt geupeuwoe saree uleu ngoen reubông. Ban saree trôh rumoh, reubông ngoen uleu nyan geureubôh seusuai haba uleu bunoe. Ka cukôp trép si Tulôt jiprèh reubông nyan, tapi bèk keumasak, meu jue g?lom ie lam beulangoeng. Bak geuprèh-prèh masak reubông nyan, si Tulôt rôh geuteungeut bak teumpat duk geuh.\nMeunan teujaga dari teungeut, kon wayang teukeujôt si Tulôt. Dapu jih ka meuubah. Bansaboh rumoh ka meuubah ceudah. Bintéh rumohjih ka meukilat. Bak saboh sagoe rumoh, meuumpang-umpang breuh teupuduk di sinan. Di ateuh meja ka teupuduok bu leungkap deungoen teum?n bu. Rumoh jih ka meubah leungkap deungoen seugala keubutuhan udép.\nSi Tulôt tahé teud?ng bak binèh dapu. Tahé na, seunang na, tuemakôt pih na. Bak teungoh bingoeng-bingoeng teudeungoe bak jih saboh suara dari lua. Suara di lua geubri saleum. Ban saree jideungoe suara nyan hi suara uleu nyang direubôh bunoe, si Tulôt laju jiplung u lua. meunan trôh bak pintô, jikaloen lee si Tulôt sidroe aneuk agam teud?ng bak babah pintô. Agam nyan meupakaian rapi ceudah lagoina. Bak ulee jih meuikat ija itam meubinték-binték putéh, hi kulét uleu Lhan.\nAgam nyan geubri saleum lom, geulakee izin tam?ng lam rumoh. Ban saree trôh lam rumoh, dikeu si Tulôt ngoen mak jih, agam nyan meungaku seubagoe pangeran nyang meenyamar jeut keu uleu Lan bak watee si Tulôt jak cok reubông. Jadi uleu nyang meulilét bak reubông bong nyan nakeuh droe pangeran nyan. Kareuna keusucian até si Tulôt, pangeran nyan keuneuk meukawén deungoen si Tulôt. Meunurut Pangeran nyan, meunyoe bunoe si Tulôt geucang reubông nyan, mungkin Pangeran ka maté. Tapi kareuna kesucian até si Tulôt nyang mat amanah, reubông nyan hana dikoh. Kareuna nyankeuh pangeran meulakee si Tulôt beujeut keu peurumoh gobnyan.\nMeunankeuh jikeun lee haba jameun, nyang g?t bak ureungchik meuteumeung beurkah, nyang khianat meuteumeung laknat. Si Tulôt pih meuteumee nikmat. Seumoga na beurkah nyang jeut ta cok dari calitra nyoe\nAgam sidroe31 Desember 2013 04.51Izin loen copas untuk loen peugeot lam nazam :)BalasHapusTambahkan komentarMuat yang lain...